डा. मोहनराज शर्माले न्युरो सर्जरी गर्न थालेको २० वर्ष भयो। चिकित्सकीय भाषामा ‘एनोरिजम’ भनिने मस्तिष्कभित्रको रक्तनलीमा फोका उठेर फुट्ने अवस्थाकै सफल सर्जरी उनले तीन सयभन्दा बढी गरिसके। डाक्टरले यसको हिसाबकिताब किन राख्छन् भने यो जटिल प्रकारको सर्जरी हो। शिक्षण अस्पताल महाराजगञ्जमा कार्यरत डा. शर्माले यो २० वर्षे यात्रामा अनेक आरोह–अवरोह भोगेका छन्। तीमध्ये केही घटनाले उनको मस्तिष्कमा गहिरो छाप छोडेका छन्।
